  Майя Бывальцева Удмуртиысь сюресъёслэсь эшшо куинь люкетсэс тупатъян борды басьтӥськизы «Кышкыттэмлыко но ӟечлыко сюресъёс» ӵектос улсын. Со сярысь ивортэмын «ВКонтакте» вотэсбамысь сыӵе ик нимын огинын. «Вылӥ сӥзэ вандон ужъёс кутскозы элькун трассаослэн кык люкетъёсазы: Якшур-Бӧдья -Шаркан (1+000 — 3+920) но Воткинск — Шаркан (13+920 — 18+000)», — верамын ивортонын. Машина нуллӥсьёсты ало, ужъёс одӥгаз чурын мынозы шуыса. Тупатъян ужъёс сэрен сюрес вылын могӟетъёс кылдыны быгатозы. Сюрес вылэ потӥсьёсты сое лыдэ басьтыны куро. Озьы ик сюресчиос Ижкарысь Союзной ураме потӥзы. Отын 165 номеро юрт дорысен Ленин урамен вожозь фрезерование мыноз. Тодэ вайытом, «Кышкыттэмлыко но ӟечлыко сюресъёс» ӵектос улсын ужъёсты 15-тӥ куартолэзе кутскизы. Куазь урод сэрен тупатъян ужъёс чаклам радлыклэсь кыльыса мыно, соин ик Удмуртиысь сюресчиос куинь сменаен ужалозы. Тегъёс: Авто Ижкар Удмуртия сюресъёс тупатъянужъёс  